Document ID: /roh_data/filtered/fineweb-2-filterrobots_roh.jsonl.gz/7129

Las partidas politicas averteschan da las consequenzas d’in gea a l’iniziativa «Pro Service public». Darar haja quai da ad in cumbat da votaziun ina discrepanza uschè gronda tranter las decleraziuns dals iniziants ed il text d’iniziativa, uschia èsi da leger en in appel communabel da la PPS, PLD, PCD, PS, PBD, PVL e Verds.
Donns fissan pli gronds che discutà
Il dretg dals iniziants d'avair il dretg exclusiv d'interpretar l'iniziativa laschia tiers arbitrariadad cumplaina. L'iniziativa giaja pli lunsch e pertutgass era la Banca naziunala svizra, la FINMA, Skyguide, la SRG u la SUVA.
Da relevanza stoppia esser il text da l’iniziativa e betg ils giavischs dals iniziants. Mo uschia saja garantì la segirezza giuridica. L’approvaziun da l’iniziativa manass ad in caos da realisaziun che paralisass il servetsch public durant onns.
RR novitads 16:00